Държавен вестник, бр. 64, 2007 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  64
2. дава задължителни писмени разпореж-
дания за отстраняване на констатирани нару-
шения;
3. спира изпълнението на незаконосъобраз-
ни писмени заповеди и разпореждания на
длъжностни лица и иска отмяната им по съ-
ответния ред.
Чл. 147. При служебна необходимост апела-
тивните и окръжните прокурори—за своите
райони, а главният прокурор—за цялата стра-
на, могат да командироват прокурори при усло-
вията, определени с този закон за командиро-
ване на съдии.
Г л а в а  с е д м а
СЛЕДСТВЕНИ СЛУЖБИ
Чл. 148. (1) Следствените служби са Нацио-
налната следствена служба и окръжните след-
ствени служби.
(2) В София има следствена служба с право-
мощия на окръжна следствена служба.
Чл. 149. (1) Националната следствена служ-
ба е юридическо лице на бюджетна издръжка
със седалище в София.
(2) Националната следствена служба се със-
тои от следователи.
(3) В Националната следствена служба има
специализирани отдели за разследване по дела
с особена фактическа и правна сложност, по
дела за престъпления, извършени в чужбина,
по искания за правна помощ, както и за раз-
следване в други случаи, предвидени със закон.
Чл. 150. Националната следствена служба
се ръководи от директор, който:
1. представлява Националната следствена
служба;
2. осъществява организационно, администра-
тивно и методическо ръководство на следовате-
лите и служителите от Националната следстве-
на служба и окръжните следствени служби;
3. назначава и освобождава от длъжност слу-
жителите от Националната следствена служба;
4. командирова при служебна необходимост
следователи и служители от Националната след-
ствена служба и окръжните следствени служби;
5. координира дейността на следствените
служби при разследването и взаимодействието
им с други държавни органи;
6. изисква, анализира и обобщава информа-
ция от следствените служби и отдели за състо-
янието и ефективността на тяхната дейност и
предприема мерки за нейното подобряване и
усъвършенстване;
7. изготвя до 31 март годишен доклад за дей-
ността на всички следствени служби и го пред-
ставя на главния прокурор за включване в обоб-
щения годишен доклад;
8. на всеки 6 месеца подготвя и предоставя
на Инспектората към Висшия съдебен съвет и
на министъра на правосъдието обобщена ин-
формация за образуването, движението и прик-
лючването на делата.
Чл. 151. (1) Окръжните следствени служби
са юридически лица на бюджетна издръжка.
(2) Окръжните следствени служби се състо-
ят от следователи и младши следователи.
(3) В окръжните следствени служби могат
да се създават следствени отделения на терито-
риален принцип и по видове дела, както и по-
мощни звена.
Чл. 152. Окръжната следствена служба осъ-
ществява разследването по всички дела в пред-
видените със закон случаи, с изключение на тези,
които са от компетентността на Националната
следствена служба.
Чл. 153. Окръжната следствена служба се
ръководи от директор, който:
1. представлява следствената служба и отго-
варя за дейността є;
2. осъществява общо организационно, адми-
нистративно и методическо ръководство на
следствената служба;
3. командирова при служебна необходимост
следователите и служителите от следствената
служба;
4. назначава и освобождава от длъжност
служителите от следствената служба;
5. изготвя шестмесечен и годишен доклад за
дейността на следствената служба, които пре-
доставя на директора на Националната следст-
вена служба;
6. в края на всяко шестмесечие подготвя и
предоставя на Инспектората към Висшия съде-
бен съвет и на министъра на правосъдието обоб-
щена информация за образуването, движение-
то и приключването на делата.
Чл. 154. Разпорежданията на следователите
във връзка с разследването са задължителни за
всички държавни органи, юридически лица и
граждани.
Г л а в а  о с м а
КЛЕТВА
Чл. 155. Всеки съдия при първоначално
встъпване в длъжност полага следната клетва:
“Заклевам се в името на народа да прилагам
точно Конституцията и законите на Република
България, да изпълнявам задълженията си по
съвест и вътрешно убеждение, да бъда безпри-
страстен, обективен и справедлив, да доприна-
сям за издигане престижа на професията, да пазя
тайната на съвещанието, като винаги помня, че
за всичко отговарям пред закона. Заклех се!”.
Чл. 156. Всеки прокурор и следовател при
първоначално встъпване в длъжност полага
следната клетва: “Заклевам се в името на наро-
да да прилагам точно Конституцията и закони-
те на Република България, да изпълнявам за-
дълженията си по съвест и вътрешно убежде-
ние, да бъда безпристрастен, обективен и спра-
ведлив, да допринасям за издигане престижа на
професията, да пазя служебната тайна, като
винаги помня, че за всичко отговарям пред за-
кона. Заклех се!”.